ddrg/super_eurlex huggingface dataset:
Komission tiedonanto - Tiettyjen vaarallisten kemikaalien vientiä koskevien ilmoitusten viitenumerot (Seuraavat tiedot julkaistaan neuvoston asetuksen (ETY) N:o 2455/92 4 artiklan mukaisesti) (ETA:n kannalta merkityksellinen teksti)



Virallinen lehti nro C 212 , 25/07/2000 s. 0004 - 0015



Tiettyjen vaarallisten kemikaalien vientiä koskevien ilmoitusten viitenumerot (Seuraavat tiedot julkaistaan neuvoston asetuksen (ETY) N:o 2455/92(1) 4 artiklan mukaisesti) (2000/C 212/03) (ETA:n kannalta merkityksellinen teksti) Edellä mainitussa asetuksessa säädetään ilmoitusmenettelystä sellaisten kemikaalien viennin osalta, jotka on kielletty tai jotka ovat ankaran sääntelyn alaisia Euroopan yhteisössä. Tämä tarkoittaa, että kyseisen kemikaalin tai sitä sisältävän valmisteen ensimmäisen viennin tiettyyn maahan ei tule tapahtua ennen kuin sen tiedoksiannosta on kulunut 30 päivää. Jokaisella tiedoksiannolla tulee olla viitenumero, joka tulee liittää saman kemikaalin seuraaviin vientieriin Euroopan yhteisön maasta kyseiseen toiseen maahan. Nykyiset viitenumerot Asetuksen 4 artiklassa säädetään, että komissio julkaisee säännöllisesti Euroopan yhteisöjen virallisessa lehdessä näiden viitenumerojen luettelon, josta käy ilmi kyseessä oleva kemikaali ja määrämaana oleva kolmas maa. Alla on lista nykyisistä, ennen 30 kesäkuuta 2000 ulkomaille vietyjen, kiellettyjen ja tarkasti rajoitettujen kemikaalien viitenumeroista. OLEMASSA OLEVIEN KEMIKAALIEN VIENTIVIITENUMEROIDEN TIIVISTELMÄ (MUUT KUIN VALMISTEET) >TAULUKON PAIKKA> OLEMASSA OLEVIEN VALMISTEIDEN VIENTIVIITENUMEROIDEN TIIVISTELMÄ >TAULUKON PAIKKA> Viitenumerot, joilla ei ole enää merkitystä Seuravat viitenumerot eivät ole enää käytössä, koska maat, joihin kyseisiä tuotteita vietiin, ovat myöhemmin ilmoittaneet tuontipäätöksestä (suostumus etukäteisilmoituksella PIC(2), joka kieltää kyseisten aineiden tuonnin. YHTEENVETO KEMIKAALIEN VIENTIVIITENUMEROISTA, JOILLA EI OLE ENÄÄ MERKITYSTÄ (EI YHDISTEET) >TAULUKON PAIKKA> YHTEENVETO YHDISTEIDEN VIENTIVIITENUMEROISTA, JOILLA EI OLE ENÄÄ MERKITYSTÄ >TAULUKON PAIKKA> (1) EYVL L 251, 29.8.1992, s. 13. (2) Lisätietoja löytyy PIC-yleiskirjeestä IX, kesäkuuta 1999.
Tiedonanto neuvoston asetuksen (ETY) N:o 2913/92 12 artiklan 5 kohdan b alakohdan mukaisesti jäsenvaltion tulliviranomaisten toimittamista tiedoista, jotka koskevat tavaroiden luokittelua yhdistettyyn nimikkeistöön



Virallinen lehti nro C 212 , 25/07/2000 s. 0018 - 0018



Tiedonanto neuvoston asetuksen (ETY) N:o 2913/92 12 artiklan 5 kohdan b alakohdan mukaisesti jäsenvaltion tulliviranomaisten toimittamista tiedoista, jotka koskevat tavaroiden luokittelua yhdistettyyn nimikkeistöön (2000/C 212/07) Sitovan tariffitiedon voimassaolo päättyy siitä päivästä, josta alkaen se on ristiriidassa tullinimikkeistön tulkinnan kanssa seuraavien kansainvälisten tariffitoimenpiteiden vuoksi: Harmonoidun järjestelmän selittävien huomautusten muutos ja tulliyhteistyöneuvoston hyväksymät luokittelulausunnot (TYN-asiakirja N:o 0160 - harmonoidun järjestelmän komitean kahdennenkymmenennenneljännen kokouksen kertomus): HARMONOITUA JÄRJESTELMÄÄ KOSKEVAN YLEISSOPIMUKSEN 8 ARTIKLASSA TARKOITETUN MENETTELYN MUKAISESTI TEHDYT MUUTOKSET NIMIKKEISTÖN SELITYKSIIN JA MAAILMAN TULLIJÄRJESTÖN ALAISEN HARMONOIDUN JÄRJESTELMÄN KOMITEAN HYVÄKSYMÄT TARIFFOINTISUOSITUKSET (HARMONOIDUN JÄRJESTELMÄN KOMITEAN KAHDESKYMMENESNELJÄS KOKOUS, LOKAKUU 1999) DOC 0160 >TAULUKON PAIKKA> Näiden toimenpiteiden sisältöä koskevia tietoja voi saada Euroopan yhteisöjen komission verotuksen ja tulliliiton pääosastosta (Rue de la Loi/Wetstraat 200, B-1049 Bruxelles/Brussel), sekä tämän pääosaston Internet-sivulta (http://europa.eu.int/comm/taxation_customs/index_en.htm).
Tiedonanto komission asetuksessa (ETY) N:o 2454/93, sellaisena kuin se on muutettuna asetuksella (EY) N:o 1602/2000, säädettyjen, käsitteen "alkuperätuotteet" määrittelyä Euroopan yhteisön tietyille kehitysmaista peräisin oleville tuotteille myöntämien tullietuuksien soveltamiseksi koskevien säännösten soveltamisesta yhteisön ja Etelä-Aasian alueellisen yhteistyön järjestön (SAARC) välisessä kaupassa (alkuperän alueellinen kumulaatio)



Virallinen lehti nro C 265 , 15/09/2000 s. 0015 - 0015



Tiedonanto komission asetuksessa (ETY) N:o 2454/93(1), sellaisena kuin se on muutettuna asetuksella (EY) N:o 1602/2000(2), säädettyjen, käsitteen "alkuperätuotteet" määrittelyä Euroopan yhteisön tietyille kehitysmaista peräisin oleville tuotteille myöntämien tullietuuksien soveltamiseksi koskevien säännösten soveltamisesta yhteisön ja Etelä-Aasian alueellisen yhteistyön järjestön (SAARC) välisessä kaupassa (alkuperän alueellinen kumulaatio) (2000/C 265/15) Komission asetuksen (ETY) N:o 2454/93, sellaisena kuin se on muutettuna asetuksella (EY) N:o 1602/2000, 72 artiklassa ja sitä seuraavissa artikloissa säädetään alkuperän alueellisesta kumulaatiosta yhteisön yleisessä tullietuusjärjestelmässä (GSP) sovellettavien alkuperäsääntöjen puitteissa; kyseistä kumulaatiota sovelletaan muun muassa Etelä-Aasian alueellisen yhteistyön järjestön (SAARC) jäsenmaihin. 72 artiklassa säädetään erityisesti, että kukin mainittuun alueelliseen ryhmään kuuluva maa antaa kyseisen alueellisen ryhmän sihteeristön välityksellä sitoumuksen noudattaa yleisen tullietuusjärjesttelmän alkuperäsääntöjä ja tehdä tarvittavaa hallinnollista yhteistyötä A-alkuperätodistukseen liittyvissä kysymyksissä. Koska SAARC:n jäsenmaat (Bangladesh, Bhutan, Intia, Malediivit, Nepal, Pakistan, Sri Lanka) ovat täyttäneet tämän velvoitteen, niihin sovelletaan alkuperän alueellista kumulaatiota koskevia säännöksiä 1 päivästä lokakuuta 2000 lähtien. (1) EYVL L 253, 11.10.1993, s. 1. (2) EYVL L 188, 26.7.2000, s. 1.
Tiedonanto moottoriajoneuvoalan valtiontukia koskevan yhteisön puitesäännön voimassaolon jatkamisesta (ETA:n kannalta merkityksellinen teksti)



Virallinen lehti nro C 258 , 09/09/2000 s. 0006 - 0006



Tiedonanto moottoriajoneuvoalan valtiontukia koskevan yhteisön puitesäännön voimassaolon jatkamisesta (2000/C 258/07) (ETA:n kannalta merkityksellinen teksti) Moottoriajoneuvoalan valtiontukia koskevan yhteisön puitesäännön voimassaoloa jatketaan 31 päivään joulukuuta 2001 seuraavin muutoksin: 1) 2.6 kohta korvataan seuraavasti: "Aikaisempaa puitesääntöä, joka tuli voimaan 1 päivänä tammikuuta 1998 kolmen vuoden ajaksi, käytetään perustana arvioitaessa ennen 31 päivää joulukuuta 2000 ilmoitettuja tukihankkeita, joiden soveltuvuudesta komissio ei ole esittänyt mielipidettään tai joiden osalta komissio on aloittanut perustamissopimuksen 88 artiklan 2 kohdan mukaisen menettelyn ennen tätä päivämäärää. Tämä puitesääntö tulee voimaan 1 päivänä tammikuuta 2001, ja sitä sovelletaan yhden vuoden ajan, jollei seuraavasta kohdasta muuta johdu. Tämän jakson aikana komissio arvioi, olisiko puitesääntö korvattava uudella puitesäännöllä, ottaen huomioon erityisesti monialaisen puitesäännön kehityksen. Tätä puitesääntöä käytetään perustana arvioitaessa ennen 31 päivää joulukuuta 2001 ilmoitettuja tukihankkeita, joiden soveltuvuudesta komissio ei ole esittänyt mielipidettään tai joiden osalta komissio on aloittanut perustamissopimuksen 88 artiklan 2 kohdan mukaisen menettelyn ennen tätä päivämäärää." 2) Alaviite 18 korvataan seuraavasti: "Tällä hetkellä EYVL C 288, 9.10.1999". 3) Kaikkialla puitesäännössä korvataan termi "ecu" termillä "euro". Jäsenvaltioille on ilmoitettu muutoksista.
Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (ETA:n kannalta merkityksellinen teksti)



Virallinen lehti nro C 256 , 07/09/2000 s. 0003 - 0003



Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY(1) mukainen Ranskan hallituksen tiedonanto (2000/C 256/03) (ETA:n kannalta merkityksellinen teksti) Lausunto nestemäisten tai kaasumaisten hiilivetyjen esintään oikeuttavaa yksinomaista lupaa (ns. Lavignollen lupaa) koskevasta hakemuksesta Marex Inc., jonka päätoimipaikan osoite on 1171 Memorial Drive, Suite 258, Houston, Texas 77024 (Yhdysvallat), on tehnyt 5. toukokuuta 2000 hakemuksen, jota on täydennetty 30. toukokuuta ja 27. heinäkuuta 2000, nestemäisten ja kaasumaisten hiilivetyjen etsintään oikeuttavasta yksinomaisesta luvasta (ns. Lavignollen lupa). Lupaa on haettu neljäksi vuodeksi, ja se koskee Gironden departementissa sijaitsevaa 215 neliökilometrin suuruista aluetta. Lupaa on haettu alueelle, jonka rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri: >TAULUKON PAIKKA> Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta sen menettelyn mukaisesti, joka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista 19. huhtikuuta 1995 annetussa asetuksessa 95-427 (Journal officiel de la République française, 22.4.1995). Lisätietoja saa seuraavasta osoitteesta: Ministère de l'économie, des finances et de l'industrie (secrétariat d'Etat à l'industrie, direction générale de l'énergie et des matières premières, direction des matières et des hydrocarbures, service de conservation des gisements d'hydrocarbures), 120, rue du Cherche-Midi, F-75353 Paris 07 SP, p. (33-1) 43 19 53 53, f. (33-1) 43 19 54 54. (1) EYVL L 164, 30.6.1994, s. 3.
Direktiivin 93/16/ETY 41 artiklan mukaisesti julkaistu luettelo yleislääkärin tutkintotodistusten, todistusten ja muiden muodollista kelpoisuutta osoittavien asiakirjojen nimistä ja ammattinimikkeistä



Virallinen lehti nro C 256 , 07/09/2000 s. 0004 - 0004



Direktiivin 93/16/ETY 41 artiklan mukaisesti julkaistu luettelo yleislääkärin tutkintotodistusten, todistusten ja muiden muodollista kelpoisuutta osoittavien asiakirjojen nimistä ja ammattinimikkeistä (2000/C 256/05) Neuvoston direktiivin 93/16/ETY(1) 41 artiklan nojalla jäsenvaltioiden on ilmoitettava komissiolle mainitun direktiivin säännösten noudattamiseksi toteuttamistaan toimenpiteistä. Kyseisen ilmoituksen jälkeen komission on 41 artiklan nojalla julkaistava Euroopan yhteisöjen virallisessa lehdessä tiedotus, jossa ilmoitetaan kunkin jäsenvaltion hyväksymät tutkintotodistusten, todistusten tai muun muodollista kelpoisuutta osoittavan asiakirjan nimet ja tarvittaessa ammattinimikkeet. Korjataan EYVL:ssä C 393, 31. joulukuuta 1996, s. 4, julkaistu luettelo seuraavasti: Korvataan kohdassa 1. Tutkintotodistusten, todistusten ja muiden muodollista kelpoisuutta osoittavien asiakirjojen nimien Tanskaa koskeva kohta seuraavasti: "TANSKA Speciallæge - I almen medicin". Korvataan kohdassa 2. Ammattinimikkeet Tanskaa koskeva kohta seuraavasti: "TANSKA Speciallæge - I almen medicin". (1) EYVL L 165, 7.7.1993, s. 1.
Komission tiedonanto



Virallinen lehti nro C 257 , 08/09/2000 s. 0002 - 0002



Komission tiedonanto (2000/C 257/02) Komissio on muuttanut 7 päivänä syyskuuta 2000 tehdyllä päätöksellä neuvoa-antavan kalatalous- ja vesiviljelykomitean varsinaisten jäsenten ja varajäsenten nimeämisestä(1) 9 päivänä joulukuuta 1999 tehdyn komission päätöksen. Sen jälkeen, kun neuvoa-antavaan kalatalous- ja vesiviljelykomiteaan oli nimetty ympäristö- ja kehitysasioista vastaavat jäsenet, komissio päätti nimetä ympäristöasioista vastaavaksi varsinaiseksi jäseneksi Sophie des Clersin ja varajäseneksi Sebastián Losada Figueirasin, sekä kehityksestä vastaavaksi varsinaiseksi jäseneksi Danièle le Saucen ja varajäseneksi Béatrice Gorezin. Nämä nimitykset tulevat voimaan seuraavana päivänä sen jälkeen, kun ne on julkaistu Euroopan yhteisöjen virallisessa lehdessä, ja ne ovat voimassa kunnes kaikki nimetyt jäsenet vaihdetaan eli 9 päivään joulukuuta 2002. Ryhmän IV varapuheenjohtajan nimi on M. Vieites Baptista de Sousa eikä M. Vieites Baptista da Silva, kuten nimeämispäätöksessä 1999/C 357/03 virheellisesti ilmoitettiin. >TAULUKON PAIKKA> >TAULUKON PAIKKA> (1) EYVL C 357, 9.12.1999, s. 3.
EY:n perustamissopimuksen 87 ja 88 artiklan mukaisen valtiontuen hyväksyminen - Tapaukset, joita komissio ei vastusta (ETA:n kannalta merkityksellinen teksti)



Virallinen lehti nro C 258 , 09/09/2000 s. 0003 - 0003



EY:n perustamissopimuksen 87 ja 88 artiklan mukaisen valtiontuen hyväksyminen Tapaukset, joita komissio ei vastusta (2000/C 258/03) (ETA:n kannalta merkityksellinen teksti) Päätöksen tekopäivä: 16.5.2000 Jäsenvaltio: Saksa (Brandenburg) Tuen numero: N 480/99 Nimike: Tutkimus- & kehitystuki Applikationszentrum Stahl eV:lle Tarkoitus: T& K (EHTY-teräs) Oikeusperusta: Tapauskohtainen tuki, osa rahoituksesta Brandenburgin Resider II - toimintaohjelmasta, jonka komissio hyväksyi 24.4.1996 Talousarvio: 1,016 milj. Saksan markkaa (520000 euroa) Tuen intensiteetti tai määrä: 75 % Kesto: 2000-2001 Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/sg/sgb/state_aids Päätöksen tekopäivä: 16.5.2000 Jäsenvaltio: Saksa (Thüringen) Tuen numero: N 18/2000 Nimike: BvS:n ja Thüringenin osavaltion rahoitus Thüringer Pianoforte GmbH -yritykselle Tarkoitus: Pianojen ja muiden kosketinsoittimien valmistus Tuen intensiteetti tai määrä: 2520000 Saksan markkaa (1288455 euroa) Kesto: 2000-2002 Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/sg/sgb/state_aids Päätöksen tekopäivä: 12.7.2000 Jäsenvaltio: Yhdistynyt kuningaskunta Tuen numero: N 790/99 Nimike: Tonnistovero Tarkoitus: Yhdistyneen kuningaskunnan merenkulkua tukevan verotusjärjestelmän luominen Oikeusperusta: Finance Act 2000 Talousarvio: Verotulon menetyksen arvioidaan olevan noin 40 miljoonaa Englannin puntaa vuodessa Tuen intensiteetti tai määrä: Ei ylitä varustamoyrityksiltä ja merenkulkijoilta kerättyjen verojen ja sosiaaliturvamaksujen kokonaismäärää Kesto: Rajoittamaton Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/sg/sgb/state_aids
EY:n perustamissopimuksen 87 ja 88 artiklan mukaisen valtiontuen hyväksyminen - Tapaukset, joita komissio ei vastusta (ETA:n kannalta merkityksellinen teksti)



Virallinen lehti nro C 258 , 09/09/2000 s. 0004 - 0004



EY:n perustamissopimuksen 87 ja 88 artiklan mukaisen valtiontuen hyväksyminen Tapaukset, joita komissio ei vastusta (2000/C 258/05) (ETA:n kannalta merkityksellinen teksti) Päätöksen tekopäivä: 9.7.1998 Jäsenvaltio: Saksa (Sachsen-Anhalt) Tuen numero: N 175/98 Nimike: Sachsen-Anhalt osavaltion ohjelma pk-yritysten yhteistyön edistämiseksi Tarkoitus: Pk-yritykset Oikeusperusta: Mittelstandsfördergesetz des Landes Sachsen-Anhalt Talousarvio: 15 milj. Saksan markkaa (7,5 milj. euroa) Kesto: 10 vuotta Pääätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/sg/sgb/state_aids Päätöksen tekopäivä: 29.3.2000 Jäsenvaltio: Ruotsi Tuen numero: N 639/99 Nimike: Aluetukikartta 2000-2006 (Ruotsi) Tarkoitus: Aluekehitys Tuen intensiteetti tai määrä: Tukialue A - NAE 30 % Tukialue B - Suuret yritykset: NAE 17 % Pk-yritykset: NAE 17 % + BAE 10 % Kesto: 31. joulukuuta 2006 asti Pääätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/sg/sgb/state_aids
EY:n perustamissopimuksen 87 ja 88 artiklan mukaisen valtiontuen hyväksyminen - Tapaukset, joita komissio ei vastusta



Virallinen lehti nro C 258 , 09/09/2000 s. 0004 - 0004



EY:n perustamissopimuksen 87 ja 88 artiklan mukaisen valtiontuen hyväksyminen Tapaukset, joita komissio ei vastusta (2000/C 258/04) Päätöksen tekopäivä: 4.8.2000 Jäsenvaltio: Yhdistynyt kuningaskunta Tuen numero: N 281/2000 Nimike: Maatalousjätetukea koskeva ohjelma (nitraattiherkät alueet) Tarkoitus: Tarjota investointitukea uusille tai parannetuille maatalousjätelaitoksille Oikeusperusta: Agriculture Act 1970, Sections 28 and 29, and SI 1996 No 908 Talousarvio: 800000 Englannin puntaa (noin 1,28 miljoonaa euroa). Huhtikuusta 2001 alkaen 4,5 miljoonaa Englannin puntaa (noin 7,2 miljoonaa euroa) Tuen intensiteetti tai määrä: 40 prosenttia tukikelpoisista menoista Kesto: Tuen hyväksymisestä alkaen huhtikuuhun 2003 asti Muita tietoja: Ohjelma hyväksyttiin alunperin vuonna 1996. Tämä ilmoitus koskee tukiosuuden nostamista 40 prosenttiin tukikelpoisista menoista (alunperin 25 prosenttia). Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/sg/sgb/state_aids
EY:n perustamissopimuksen 87 ja 88 artiklan mukaisen valtiontuen hyväksyminen - Tapaukset, joita komissio ei vastusta



Virallinen lehti nro C 258 , 09/09/2000 s. 0002 - 0002



EY:n perustamissopimuksen 87 ja 88 artiklan mukaisen valtiontuen hyväksyminen Tapaukset, joita komissio ei vastusta (2000/C 258/02) Päätöksen tekopäivä: 4.8.2000 Jäsenvaltio: Itävalta (Niederösterreich) Tuen numero: N 574/99 Nimike: Maidon laadun parantaminen Oikeusperusta: Richtlinie für die Förderung von Maßnahmen zur Verbesserung und Sicherung der Qualität und hygienischen Wertigkeit von Milch und Milchprodukten Talousarvio: 4 miljoonaa euroa vuodessa (jäsenvaltion talousarviosta) Tuen intensiteetti tai määrä: Enintään 100 % Kesto: Rajoittamaton Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/sg/sgb/state_aids Päätöksen tekopäivä: 12.7.2000 Jäsenvaltio: Italia Tuen numero: N 164/2000 Nimike: Itainvestin pääomaosakkuus yrityksessä Floramiata SpA Tarkoitus: Kehittämis- ja valmistelusuunnitelman toteuttaminen yrityksen pörssilistalle hakeutumista varten Oikeusperusta: Decreto legge n. 149/93 recante interventi urgenti in favore dell'economia italiana, divenuto legge n. 237/93 Talousarvio: 7 miljardia Italian liiraa (noin 3,5 miljoonaa euroa) Tuen intensiteetti tai määrä: Toimenpide ei ole tukea Kesto: 2000-2005 tai 2007 Muita tietoja: Päätös on tehty Italian viranomaisten toimittamien tietojen perusteella. Italian viranomaiset ovat sitoutuneet tekemään uuden ilmoituksen, jos Itainvestin pääomaosakkuus jatkuu yli viisi vuotta Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/sg/sgb/state_aids Päätöksen tekopäivä: 12.7.2000 Jäsenvaltio: Tanska Tuen numero: N 245/2000 Nimike: Maatalouden valuuttajärjestelmän tuet - tuet, joiden määräytymisperuste on 1. ja 2. tammikuuta 2000 Tarkoitus: Vuonna 1999 tapahtuneesta Tanskan kruunun revalvaatiosta tuottajille aiheutuneiden tulonmenetysten korvaaminen Oikeusperusta: Ministeriön päätös, neuvoston asetus (EY) N:o 2799/98 ja komission asetukset (EY) N:o 2808/98, (EY) N:o 341/2000 ja (EY) N:o 801/2000 Talousarvio: 2000: 36409 euroa 2001: 24273 euroa 2002: 12136 euroa Tuen intensiteetti tai määrä: Eläinpalkkiot 0,8 Tanskan kruunua emolehmä (0,108 euroa) 0,48 Tanskan kruunua sonni (0,065 euroa) 0,4 Tanskan kruunua härkä (0,054 euroa) 0,16 Tanskan kruunua eläin, laajaperäistämistaso 1 (0,022 euroa) 0,32 Tanskan kruunua eläin, laajaperäistämistaso 2 (0,043 euroa) 0,12 Tanskan kruunua uuhi (0,016 euroa) Kesto: Kertaluonteinen tuki Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/sg/sgb/state_aids
Komission tiedonanto koneita koskevan jäsenvaltioiden lainsäädännön lähentämisestä 22 päivänä kesäkuuta 1998 annetun Euroopan parlamentin ja neuvoston direktiivin 98/37/EY sellaisena kuin se on muutettuna direktiivillä 98/79/EY, liitteenä (ETA:n kannalta merkityksellinen teksti)



Virallinen lehti nro C 252 , 02/09/2000 s. 0005 - 0019



Komission tiedonanto koneita koskevan jäsenvaltioiden lainsäädännön lähentämisestä 22 päivänä kesäkuuta 1998 annetun Euroopan parlamentin ja neuvoston direktiivin 98/37/EY(1) sellaisena kuin se on muutettuna direktiivillä 98/79/EY(2), liitteenä (2000/C 252/03) (ETA:n kannalta merkityksellinen teksti) (Direktiivin mukaisesti yhdenmukaistettujen standardien nimikkeiden ja viitteiden julkaiseminen) >TAULUKON PAIKKA> HUOMAUTUS: - Standardien saatavuutta koskevia tietoja saa joko eurooppalaisilta tai kansallisilta standardointielimiltä, joita koskeva luettelo(3), on Euroopan parlamentin ja neuvoston direktiivin 98/34/EY(4) sellaisena kuin se on muutettuna direktiivillä 98/48/EY(5), liitteenä. - Viitteiden julkaiseminen Euroopan yhteisöjen virallisessa lehdessä ei edellytä, että standardit ovat saatavilla kaikilla yhteisön kielillä. - Tämä luettelo korvaa aiemmin Euroopan yhteisöjen virallisessa lehdessä julkaistut luettelot - Komissio huolehtii kyseisen luettelon ajan tasalle saattamisesta. (1) EYVL L 207, 23.7.1998, s. 1. (2) EYVL L 331, 7.12.1998, s. 1. (3) EYVL L 32, 10.2.1996, s. 32. (4) EYVL L 204, 21.7.1998, s. 37. (5) EYVL L 217, 5.8.1998, s. 18.
Ajaccion ja Toulonin sekä Bastian ja Toulonin välistä säännöllistä lentoliikennettä koskevien julkisen palvelun velvoitteiden poistaminen Ranskan toimesta (ETA:n kannalta merkityksellinen teksti)



Virallinen lehti nro C 297 , 19/10/2000 s. 0007 - 0007



Ajaccion ja Toulonin sekä Bastian ja Toulonin välistä säännöllistä lentoliikennettä koskevien julkisen palvelun velvoitteiden poistaminen Ranskan toimesta (2000/C 297/05) (ETA:n kannalta merkityksellinen teksti) Ranska on Korsikan alueviranomaisten 25. toulokuuta 2000 tekemän päätöksen perusteella päättänyt poistaa tämän ilmoituksen julkaisupäivästä alkaen Ajaccion ja Toulonin sekä Bastian ja Toulonin välistä säännöllistä lentoliikennettä koskevat julkisen palvelun velvoitteet, jotka on julkaistu Euroopan yhteisöjen virallisessa lehdessä (EYVL C 227, 10.8.1999) yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY N:o 2408/92(1) 4 artiklan 1 kohdan a alakohdan mukaisesti. (1) EYVL L 240, 24.8.1992, s. 8.
Komission tiedonanto lääkinnällisistä laitteista 14 päivänä kesäkuuta 1993 annetun neuvoston direktiivin 93/42/ETY täytäntöönpanosta (ETA:n kannalta merkityksellinen teksti)



Virallinen lehti nro C 293 , 14/10/2000 s. 0009 - 0010



Komission tiedonanto lääkinnällisistä laitteista 14 päivänä kesäkuuta 1993 annetun neuvoston direktiivin 93/42/ETY täytäntöönpanosta(1) (2000/C 293/06) (ETA:n kannalta merkityksellinen teksti) (Direktiivin nojalla annettujen yhdenmukaistettujen standardien otsikkojen ja viitteiden julkaiseminen) >TAULUKON PAIKKA> HUOMAUTUS: - Kaikki standardien saatavutta koskeva informatio voidaan saada joko Euroopan standardointijärjestöiltä tai kansallisilta standardointijärjestöiltä, joiden luettelo on Euroopan parlamentin ja neuvoston direktiivissä 98/34/EY(2), annettu 22 päivänä kesäkuuta 1998. - Viitenumeroiden julkaiseminen Euroopan yhteisöjen virallisessa lehdessä ei tarkoita sitä, että standardit ovat saatavilla kaikilla yhteisön kielillä. - Komissio varmistaa luettelon päivityksen(3). (1) EYVL L 169, 12.7.1993, s. 1. (2) EYVL L 204, 21.7.1998, s. 37. (3) EYVL C 181, 26.6.1999, s. 4, EYVL C 227, 10.8.1999, s. 15, EYVL C 288, 9.10.1999, s. 43.